stanford-oval/wikipedia huggingface dataset:
Chitawanin piirikunta

| Chitawanin piirikunta चितवन, Citavan |
| --- | --- |

 Chitawanin piirikunnan sijainti Nepalissa.
 Koordinaatit: 27.695°N, 84.422°E 
Valtio:     Nepal
Nepalin kehitysalueet:  Keskinen kehitysalue
Nepalin vyöhykkeet:  Narayani
Hallinto:  
 – hallinnollinen keskus:  Bharatpur (143 836 as., 2011)
Pinta-ala  ():  2 218 km²
Väkiluku (2011)  ():  579 984
 – väestötiheys:  262 as./km²
HDI (2011):  0,551
Lyhenteet:  
 – ISO 3166:  NP-NA
 
ddcchitwan.gov.np
 Chitawanin piirikunnan kartta. Piirikunnan kaupungit näkyvät sinertävinä alueina kartan keskiosissa. 
Chitawanin piirikunta (nepaliksi चितवन, Citavan, englanniksi myös muodossa Chitwan) on yksi Nepalin 75 piirikunnasta. Se sijaitsee Nepalin Keskisen kehitysalueen Narayanin vyöhykkeellä, linnuntietä vajaa sata kilometriä Kathmandusta länteen.
Chitawanin piirikuntaa rajaa etelässä Intian Biharin osavaltio. Lännessä piirikunnan naapurina on Nawalparasin, pohjoisessa Tanahun ja Gorkhan sekä idässä Dhadingin, Makwanpurin ja Parsan piirikunta.
Chitawanin piirikunnassa asui vuonna 2011 yhteensä 579 984 ihmistä (472 048 as. vuonna 2001). Piirikunnan pinta-ala on 2 218 neliökilometriä ja väestötiheys 262 as./km2. Hallinnollinen keskus on Bharatpurin kaupunki (143 836 as., 2011), joka sijaitsee linnuntietä noin 88 kilometriä Kathmandusta länteen.
Luonnonmaantieteellisesti piirikunta ryhmitellään yleensä osaksi Nepalin Keskistä alankoa (Terai). Tarkemmassa jaottelussa piirikunnasta 58,2 % sisällytetään alavampaan trooppiseen, 32,6 % ylempään trooppiseen ja 6,7 % subtrooppiseen kasvillisuusvyöhykkeeseen sekä 2,4 % vesistöihin kuuluvaksi.
Nepalin vuoden 2015 maanjäristyksen seurauksena piirikunnassa syntyi runsaasti järistystuhoja; muun muassa tuhansia koteja ja muita rakennuksia tuhoutui.
Bharatpur.
Kävelysilta kansallispuistossa.
Elefanttiretkellä kansallispuistossa.
Aiheesta muualla

Kuvia tai muita tiedostoja aiheesta Chitawanin piirikunta Wikimedia Commonsissa
Chitwan (VDC-Municipality in detail, 2011 Census) (Arkistoitu – Internet Archive) (englanniksi) (cbs.gov.np)
Kriketin SM-sarja 1999

Helsinki CC voitti Kriketin ensimmäisen virallisen Suomen Mestaruuden vuonna 1999. Muut joukkueet olivat Stadin Krikettikerho, Turku CC ja Vantaa CC.
Coheed and Cambria

| Coheed and Cambria |
| --- | --- |

 Co&Ca vuonna 2010
Tiedot
Toiminnassa:  1995–
Tyylilaji:  progressiivinen rock, alternative rock, progressiivinen metalli
Kotipaikka:   New York, Yhdysvallat
Laulukieli:  englanti
Jäsenet:  Claudio Sanchez, laulu, kitara   Travis Stever, kitara, taustalaulu   Josh Eppard, rummut, taustalaulu   Zach Cooper, basso, taustalaulu  
Entiset jäsenet:  Michael Todd, basso, taustalaulu (1996–2006, 2007–2011)  Chris Pennie, rummut (2001–2006)  Nate Kelley, rummut (1995–2001)  Jon Carleo, basso (1995–1996) 
Levy-yhtiö:  Sony BMG Music Entertainment   Columbia Records   Equal Vision Records  
Aiheesta muualla
Kotisivut
Infobox OKNimi-testi OK: 
Coheed and Cambria (usein myös "Coheed" tai "Co&Ca") on vuonna 1995 perustettu progressiivnen/alternative rock-yhtye Nyackista, New Yorkista. Yhtye vaihtoi nimensä Coheed and Cambriaksi vuonna 2001. Sitä ennen yhtye tunnettiin nimellä Shabűtie ja jonkin aikaa nimellä Beautiful Loser.
Yhtyeen albumit ovat teemalevyjä ja kappaleet pohjautuvat kitaristi-laulaja Claudio Sanchezin kirjoittamaan sarjakuvaan. Sanchez toimii yhtyeen pääasiallisena säveltäjänä ja sanoittajana.
Historia > Shabűtie (1995–2001)

Maaliskuussa vuonna 1995 Claudio Sanchezin ja Travis Steverin yhtye hajosi. He perustivat Nate Kelleyn kanssa yhtyeen nimeltä Beautiful Loser, jossa oli Stever vokaaleissa ja kitarassa, Sanchez kitarassa, Kelley rummuissa ja Jon Carleo bassossa. Saman vuoden kesäkuussa Stever lähti yhtyeestä ja siitä tuli trio nimeltä Shabűtie ja Sanchez otti Steverin paikan laulajana.
Yhtye vietti loppu vuoden kokeillen erilaisia musiikkityylejä, kuten punk rockia, indie rockia, akustista rockia, funkia ja heavy metalia. Kun Carleo lähti yhtyeestä elokuussa 1996, Kelley värväsi Michael Toddin ottamaan hänen paikkansa. Todd, joka oli pääasiallisesti kitaristi, alkoi soittaa bassoa Shabűtiessa. Shabűtiena yhtye oli erittäin tuottelias. He kirjoittivat useita kappaleita ja julkaisivat ensimmäisen studiodemonsa Plan to Take Over the World. Vuonna 1999 julkaistiin The Penelope EP, vähän sen jälkeen kun Stever oli palannut yhtyeeseen.
Kelley lähti yhtyeestä loppuvuodesta 1999. Josh Eppard, yhteestä nimeltä 3, valittiin täydentämään häntä yhtyeeseen, joka oli menossa julkaisemaan Delirium Triggeriä vuonna 2000.
Historia > Coheed and Cambria (2001–)

Nimeksi muutettiin Coheed and Cambria. Nimi tulee Claudio Sanchezin luoman scifi-maailman henkilöiden nimistä. Tarinoiden, joihin yhtyeen sanoituksetkin perustuvat, nimi on The Amory Wars. Se on Sanchezin mukaan hänen omaelämäkertansa scifi-muodossa.
Yhtye on julkaissut seitsemän studioalbumia, joista kaksi viimeisintä julkaistiin tupla-albumina. Ensimmäinen osa, The Afterman: Ascension, julkaistiin lokakuussa 2012. Toinen, The Afterman: Descension, julkaistiin helmikuussa 2013.
Diskografia > Studioalbumit

The Second Stage Turbine Blade (2002)
In Keeping Secrets of Silent Earth: 3 (2003)
Good Apollo, I'm Burning Star IV, Volume One: From Fear Through the Eyes of Madness (2005)
Good Apollo, I'm Burning Star IV, Volume Two: No World for Tomorrow (2007)
Year of the Black Rainbow (2010)
The Afterman: Ascension (2012)
The Afterman: Descension (2013)
The Color Before the Sun (2015)
Vaxis – Act I: The Unheavenly Creatures (2018)
Vaxis – Act II: A Window of the Waking Mind (2022)
Aiheesta muualla

Yhtyeen viralliset kotisivut
Kuvia tai muita tiedostoja aiheesta Coheed and Cambria Wikimedia Commonsissa
Dave Holland

Dave Holland
Dave Holland (s. 1. lokakuuta 1946) on brittiläinen avantgarde-jazziin keskittynyt basisti, joka kuuluu soittimensa arvostetuimpiin taitajiin. Hollandin tunnetuimpia levyjä on 1970-luvun alussa ilmestynyt Conference of the Birds. Hän on soittanut monien maineikkaiden muusikoiden kanssa, ja hänellä on ollut omia yhtyeitä.
Tuorein Dave Holland Quintet -muodostelma on saanut useita Grammy-ehdokkuuksia ja -palkintoja.
Säveltäjänä Hollandin tunnusmerkkinä ovat kansanlaulutyyppiset aiheet, epäsäännöllinen rytmi ja kahdella tai useammalla äänellä esitetty teema.
Aiheesta muualla

Kuvia tai muita tiedostoja aiheesta Dave Holland Wikimedia Commonsissa
Da Strike

| ”Da Strike” Millencolin |
| --- | --- | --- |

Singlen tiedot
 Albumilta: Same Old Tunes
 Julkaistu: 16. joulukuuta 1994
 Formaatti: CD
 Tyylilaji: punk rock
 Levy-yhtiö: Burning Heart
Millencolinin muut singlet
|   | ”Da Strike” 1994 | ”The Story of My Life” 1995 |
”Da Strike” on ruotsalaisen skate punk -yhtye Millencolinin kappale, joka julkaistiin heidän albumillaan Same Old Tunes vuonna 1994. Kappale julkaistiin singlenä loppuvuodesta 1994, minkä jälkeen siitä on tehty myös musiikkivideo.
B-puolen kappale ”Softworld” julkaistiin myöhemmin heidän albumillaan Life on a Plate.
Kappaleet

Da Strike
Softworld
Shake Me (live)
Niap
Kokoonpano

Nikola Sarcevic – laulu, basso
Erik Ohlsson – kitara
Mathias Färm – kitara
Fredrik Larzon – rummut
Aiheesta muualla

Da Striken musiikkivideo. (Arkistoitu – Internet Archive)
Cruz Azul

Estadio Azul
Cruz Azul Futbol Club, A.C on meksikolainen jalkapalloseura, joka tulee maan pääkaupungista Méxicosta. Seura on perustettu vuonna 1927 ja se pelaa maan korkeimalla sarjatasolla Primera División de Méxicossa. Seuran edustusjoukkue pelaa kotiottelunsa 35 161-paikkaisella Estadio Azulilla.
Saavutukset > Kansalliset kilpailut

Primera División (8):
1968–1969, 1970, 1971–1972, 1972–1973, 1973–1974, 1978–1979, 1979–1980, 1997
Copa México (3):
1968–1969, 1996–1997, 2013
Campeón de Campeones (2):
1968–1969, 1973–1974
Saavutukset > Kansainväliset kilpailut

CONCACAF Champions League (5):
1969, 1970, 1971, 1996, 1997
Aiheesta muualla

Wikimedia Commonsissa on kuvia tai muita tiedostoja aiheesta .
Seuran virallinen kotisivusto (espanjaksi)
Daakialaiset

Daakian kuningaskunta Burebistan hallintokaudella, 82 eaa.
Daakialaiset (lat. Daci, romaniaksi Daci) olivat kansa antiikin Daakiassa (suurin piirtein nyky-Romaniassa) ja osissa Moesiaa Etelä-Euroopassa. He puhuivat daakiaa, jonka juuria ei ole kunnolla saatu selville, mutta sillä on yhteyksiä traakiaan ja albaniaan. Ensimmäinen maininta heistä on roomalaisten lähteissä, mutta antiikin historioitsijat ovat eri mieltä, kuuluvatko daakialaiset traakialaisiin vai ei. Strabon määritteli, että daakialaiset olivat Getai-kansaa, jotka asuivat Pannonian tasangolla nykyisessä Transilvaniassa.
Uskonto

Daakialaisten uskonto perustui Zalmoxis-nimisen jumalan palvontaan.
Väkiluku

Daakialaisten väkiluvun arvioksi saadaan n. 2 000 000 asukasta, kun verrataan kaikkia lähteitä. Arvioitu armeijan suurin miesvoima olisi ollut 200 000 miestä.
Sotilaat

Trajanuksen johtamia roomalaisia vastaan jalan taistelleet daakialaiset sotilaat olivat suurikokoisia, jänteviä, parrakkaita ja pitkätukkaisia. He pukeutuivat paksuihin sarkavaatteisiin ja käyttivät aseinaan lyhyitä miekkoja ja pyöreitä kilpiä. Daakian alkuperäinen väestö hupeni sodissa.
Danika Yarosh

| Danika Yarosh |
| --- | --- |
 Yarosh Toronton elokuvajuhlat, 2015
Henkilötiedot
Syntynyt: 1. lokakuuta 1998 (ikä 26) Morristown, New Jersey
Ammatti:  näyttelijä
Näyttelijä
Aktiivisena:  2004–edelleen
Aiheesta muualla
IMDb 
Elonet
Danika Yarosh (s. 1. lokakuuta 1998 Morristown, New Jersey) on yhdysvaltalainen näyttelijä. Hän esiintyi Showtime-sarjassa Hävyttömät ja NBC-sarjassa Heroes Reborn. Hän näytteli yhdessä Tom Cruisen kanssa elokuvassa Jack Reacher: Paluu päämajaan.
Hän on Victor ja Linda Yaroshin tytär. Hänellä on kolme sisarusta, vanhempi sisko Amanda, joka myös näyttelee, vanhempi veli Erik ja nuorempi veli Peter.
Filmografia

| Televisio ja elokuvat> Vuosi | Televisio ja elokuvat> Suomenkielinen nimi | Televisio ja elokuvat> Alkuperäinen nimi | Televisio ja elokuvat> Rooli |
| --- | --- | --- | --- |
| 2004 | Stepfordin naiset | The Stepford Wives | Child in town fair |
| 2010 | Celebrity Ghost Stories | Celebrity Ghost Stories | Young Daryl |
| 2011 | 30 Rock | 30 Rock | School Girl |
| 2011 | A Christmas Wedding Tail | A Christmas Wedding Tail | Madison |
| 2012 | Jouluinen hääpyrstö | In Plain Sight | Bonnie Arnett/Bonnie Wilson |
| 2012 | Retribution | Retribution | Ashlee Simmons |
| 2012 | Ajan väri | The Color of Time | Irene |
| 2013 | 1600 Penn | 1600 Penn | Jessica |
| 2013–2014 | See Dad Run | See Dad Run | Olivia |
| 2014–2015 | Hävyttömät | Shameless | Holly Herkimer |
| 2010–2015 | Kova laki: Erikoisyksikkö | Law & Order: Special Victims Unit | Ariel Thornhill/Nicole Goshgarian |
| 2015–2016 | Heroes Reborn | Heroes Reborn | Malina Bennett |
| 2016 | Jack Reacher: Paluu päämajaan | Jack Reacher: Never Go Back | Samantha Dutton |
| 2017 | Chicago P.D. | Chicago P.D. | Ellie Olstern |
| 2018 | Ihmeiden kausi | The Miracle Season | Caroline "Line" Found |
| 2018 | Back Roads | Back Roads | Ashlee |
| 2019-2020 | Greenhouse Academy | Greenhouse Academy | Brooke Osmond |
| 2019 | Deadly Switch | Deadly Switch | Monica |
| 2019 | The Purge | The Purge | Kelen Stewart |
Aiheesta muualla

Danika Yarosh Internet Movie Databasessa. (englanniksi)
Daallo Airlinesin lento 159

| Daallo Airlinesin lento 159 |
| --- | --- |
 Itsemurhapommin kohteeksi joutunut kone edellisen käyttäjänsä, Air Méditerranéen väreissä vuonna 2013.
Yhteenveto
Päivämäärä:  2. helmikuuta 2016
Onnettomuustyyppi:  itsemurhapommitus
Tapahtumapaikka:   lennolla Somalian yllä
Lähtöpaikka:   Aden Adden kansainvälinen lentoasema, Mogadishu, Somalia
Määränpää:   Amboulin kansainvälinen lentoasema, Djibouti, Djibouti
Kuolleita:  1 (epäilty)
Loukkaantuneita:  2
Eloonjääneitä:  80
Lentokone
Konetyyppi:  Airbus A321-111
Lentoyhtiö:  Daallo Airlines
Rekisteritunnus:  SX-BHS
Matkustajia:  74
Miehistöä:  7
Daallo Airlinesin lento 159 oli Daallo Airlinesin Somalian ja Djiboutin välinen reittilento Mogadishun Aden Adden kansainväliseltä lentoasemalta Djiboutin Amboulin kansainväliselle lentoasemalle. Lentoa operoi Airbus A321-111 -matkustajalentokone. Itsemurhapommittaja räjäytti 2. helmikuuta 2016 koneessa pommin noin 20 minuuttia lentoonlähdön jälkeen. Kone pystyi kuitenkin palaamaan ja laskeutumaan lähtökentälleen. Terroristijärjestö Al-Shabaab ilmoitti tehneensä iskun.
Lentokone

Pommituksen kohteeksi joutunut kone oli tammikuussa 1997 ensilentonsa lentänyt Airbus A321-111 (rekisteritunnus SX-BHS, valmistenumero 642), jonka Daallo Airlines oli liisannut Hermes Airlinesilta.
Lento

Lähtö- ja hätälaskupaikka (punainen merkki) ja määränpää (harmaa merkki) Afrikan sarven kartalla.
Daallo Airlinesin operoima kone nousi 2. helmikuuta 2016 noin kello 11.30 paikallista aikaa Mogadishun Aden Adden kansainväliseltä lentoasemalta, määränpäänään Amboulin kansainvälinen lentoasema Djiboutissa. Koneessa oli seitsemän miehistön jäsentä ja 74 matkustajaa. Kone oli nousemassa noin 3 700 metrissä kohti 300. lentopintaa, kun istuinpaikan 16F lähellä istunut terroristi räjäytti pomminsa noin 20 minuuttia lentoonlähdön jälkeen.
Koneen matkustamon paineistus hävisi, mutta kone pysyi lentokykyisenä ja aloitti paluun Aden Adden kansainväliselle lentoasemalle, josta se oli juuri noussut. Pommi teki suuren reiän koneen runkoon tyyrpuurin puolelle, siiven yläpuolelle, minkä lisäksi se sytytti matkustamoon palon, joka kuitenkin onnistuttiin sammuttamaan. Pommin räjäyttäjä lensi koneesta ulos räjähdyksen tekemän reiän kautta. Hänen ruumiinsa löydettiin myöhemmin Baladista, noin 39 kilometriä Mogadishusta koilliseen. Kone laskeutui onnistuneesti kello 11.53 paikallista aikaa. Kaksi matkustajaa loukkaantui, mutta kaikki selvisivät hengissä epäiltyä pommittajaa lukuun ottamatta. Suomen ulkoministeriö vahvisti päivä pommituksen jälkeen, että yksi loukkaantuneista matkustajista oli suomalainen.
Tutkinta

Pommi-iskun tekijäksi epäiltiin tutkinnan tietojen mukaan somalialaista Abdullahi Abdisalam Borlehia, joka oli tuonut lennolleen mukanaan kannettavan tietokoneen sisään rakennetun pommin. Borleh valitsi ilmeisesti myös istumapaikkansa siten, että pommin aiheuttama tuho olisi mahdollisimman suuri. Jos kone olisi ehtinyt pommin räjähtäessä saavuttaa matkalentokorkeutensa, pommin räjähdys olisi todennäköisesti aiheuttanut toisen, suuremman räjähdyksen koneen polttoainesäiliössä. Kannettava tietokone oli läpäissyt lisäturvatarkastuksen, johon se oli otettu kahden turvatarkastusvirkailijan epäilyjen takia, ja se oli annettu takaisin pommittajalle lentokentän lähtöaulassa. Pommi-iskun jäkeisessä tutkinnassa turmakoneesta löydettiin räjähtäneen tietokoneen näppäimiä ja tietokonelaukun paloja. Pommissa oli käytetty sotilastason TNT-räjähdettä.
Al Jazeeran saamien tietojen mukaan Daallo Airlines ei ollut itsemurjapommittajan alkuperäinen kohde. Pommi oli alun perin tarkoitus räjäyttää Turkish Airlinesin lennolla, joka tosin peruttiin liian kovien tuulien vuoksi. Daallo Airlinesin lennon 74 matkustajasta 70 oli Turkish Airlinesin matkustajia, joiden oli tarkoitus nousta Djiboutissa Turkish Airlinesin jatkolennolle. Daallo Airlinesin pommitus oli terroristijärjestön mukaan osa operaatiota, jonka kohteena olivat länsimaiset tiedustelijat ja turkkilaiset Nato-joukot.
Courtney Hodges

| Courtney Hicks Hodges |
| --- | --- |

Henkilötiedot
Syntynyt: 5. tammikuuta 1887 Perry, Georgia
Kuollut: 16. tammikuuta 1966 (79 vuotta) San Antonio, Teksas
Sotilashenkilö
Palvelusmaa(t):  Yhdysvallat
Palvelusvuodet:  1906–1949
Taistelut ja sodat:  ensimmäinen maailmansota, toinen maailmansota
Sotilasarvo:  kenraali
Courtney Hicks Hodges (5. tammikuuta 1887 – 16. tammikuuta 1966) oli yhdysvaltalainen kenraali, joka johti Yhdysvaltain 1. armeijaa koillis-Euroopassa toisessa maailmansodassa. Hän oli amerikkalaisten johtajana mm. Hurtgenin metsän taistelussa.
Alkuvuodet

Hodges syntyi Perryssä, Georgiassa, jossa hänen isänsä julkaisi paikallislehteä. Hän aloitti opiskelun West Pointissa, mutta hänet erotettiin huonon koemenestyksen vuoksi vain yhden vuoden jälkeen. Samaan aikaan hänen kanssaan erotettiin myös George S. Patton. Hän värväytyi 17. jalkaväkidivisioonaan pelkkänä alokkaana marraskuussa 1906, mutta yleni jo upseeriksi tarkalleen kolmen vuoden kuluttua. Hän palveli George Marshallin kanssa Filippiinien ja Yhdysvaltain sodassa ja Pattonin kanssa Meksikoon suuntautuneessa rangaistusretkikunnassa 1916–1917.
Ensimmäinen maailmansota ja sotien välinen aika

Ensimmäisessä maailmansodassa Hodges palveli 6. jalkaväkidivisioonassa ja osallistui St. Mihielin taisteluun ja Meusen-Argonnen taisteluun (Maas-Argonne) sekä Saksan miehitykseen. Johdettuaan hyökkäyksen Marnejoen yli ensimmäisen maailmansodan lopulla hänet palkittiin Distinguished Service Cross -mitalilla, joka on Yhdysvaltain toiseksi korkein kunniamerkki. Vaikka Hodgesin komentama hyökkäys ei onnistunut, hän osoitti pelottomuutta, neuvokkuutta ja rohkeutta 20 tuntia kestäneen yhteenoton ajan ja sitoi toiminnallaan tarpeeksi vihollisjoukkoja, jotta Marnen ylitys onnistui muualla.
Sodan jälkeen hänestä tuli West Pointin henkilöstöä, vaikka hän ei ollut koskaan valmistunut sieltä. Hän valmistui Yhdysvaltain komentaja- ja yleisesikuntakoulusta Fort Leavenworthista 1925. Vuonna 1938 hänestä tuli Yhdysvaltain armeijan jalkaväkikoulun apulaisjohtaja. Hän yleni koulun johtajaksi 1941. Seuraavaksi hän toimi kouluttajana Fort Benningin jalkaväkikoulussa ja ilmavoimien taktisessa koulussa Langley Fieldissä Virginiassa. Hän valmistui armeijan sotakorkeakoulusta 1934. Hän toimi eri tehtävissä Vancouverissa, Washingtonissa ja Filippiineillä, kunnes 1940 hänestä tuli Fort Benningin jalkaväkikoulun johtaja.
Toinen maailmansota

Hänet ylennettiin kenraalimajuriksi toukokuussa 1941. Ennen rintamakomentajuutta hän sai erilaisia komentajuuksia, kuten sotaministeriön jalkaväen päällikkö. Vuonna 1942 hänestä tehtiin Yhdysvaltain 10. armeijakunnan komentaja. Seuraavana vuonna hän komensi 10. armeijakuntaa ja myöhemmin 3. armeijaa, kunnes hänet lähetettiin Isoon-Britanniaan kenraali Omar Bradleyn alaisuuteen. 3. armeija siirtyi tuolloin Pattonille. Operaatio Overlordin aikana hän toimi 1. armeijan apulaiskomentajana kunnes siirtyi sen komentajaksi Bradleyn siirtyessä 12. armeijaryhmän johtajaksi.
Hodgesin joukot tavoittivat ensimmäisenä Pariisin ja osallistuivat Hurtgenin metsän ja Ardennien taisteluun. 1. armeija ylitti myös ensimmäisenä Reinin ja tapasi Puna-armeijan joukot Torgaussa Elben varrella. Sodan lähestyessä loppuaan Hodges ylennettiin täydeksi kenraaliksi 15. huhtikuuta 1945, jolloin hänestä tuli toinen mies, joka oli noussut alokkaasta kenraaliksi Yhdysvaltain armeijassa. Hodgesin armeija oli tarkoitus siirtää Euroopasta Aasiaan suunniteltua Japanin maihinnousua varten, mutta ydinpommitusten jälkeen Japani antautui.
Sodan jälkeen

Hodges palveli 1. armeijan komentajana ensin Fort Braggissa ja myöhemmin Governors Islandilla, New Yorkissa, kunnes hän vetäytyi eläkkeelle 1949. Eläkkeelle jäätyään hän eli San Antoniossa Teksasissa 1966, jossa hän myös kuoli sairaalassa vuonna 1966. Yhdysvaltain armeijan tukikohdassa Fort McPhersonissa Georgiassa on Hodges Hall -niminen sotilasrakennus, joka on nimetty Hodgesin muistoksi.
Courteney Coxin filmografia

Tämä on Courteney Coxin filmografia.
Elokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1987 | Rikosverkko | Down Twisted | Tarah |
| 1987 | Masters of the Universe | Masters of the Universe | Julie Winston |
| 1988 | Paluu nuoruudenlähteelle | Cocoon: The Return | Sara |
| 1990 | Mr. Destiny – kohtalo puuttuu peliin | Mr. Destiny | Jewel Jagger |
| 1990 | Shaking the Tree | Shaking the Tree | Kathleen |
| 1991 | Sininen erämaa | Blue Desert | Lisa Roberts |
| 1992 | Seksiä, valheita ja avioliittoja | The Opposite Sex and How to Live with Them | C "Carrie" Davenport |
| 1994 | Ace Ventura – lemmikkidekkari | Ace Ventura: Pet Detective | Melissa Robinson |
| 1996 | Scream | Scream | Gale Weathers |
| 1997 | Jumalten hylkäämä | Commandments | Rachel Luce |
| 1997 | Scream 2 | Scream 2 | Gale Weathers |
| 1999 | Pahan lähetti | The Runner | Karina |
| 2000 | Scream 3 | Scream 3 | Gale Weathers |
| 2001 | Määränpäänä Graceland | 3000 Miles to Graceland | Cybil Waingrow |
| 2001 | Lemmenlääkäri | The Shrink Is In | Samantha Crumb |
| 2001 | Get Well Soon | Get Well Soon | Lily Charles |
| 2004 | November | November | Sophie Jacobs |
| 2005 | Luunmurskaajat | The Longest Yard | Lena |
| 2006 | Tallipihan bilehileet | Barnyard | Daisy-lehmä (ääni) |
| 2006 | Zoom: Supersankariopisto | Zoom | Marsha Holloway |
| 2006 | The Tripper | The Tripper | Cynthia |
| 2008 | Iltasatuja | Bedtime Stories | Wendy Bronson |
| 2011 | Scream 4 | Scream 4 | Gale Weathers-Riley |
Televisioelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1987 | Bussi hukassa | If It’s Tuesday, It Still Must Be Belgium | Hana Wyshocki |
| 1988 | Jouluksi kotiin | I’ll Be Home for Christmas | Nora Bundy |
| 1989 | Avioliitto Palm Beachissa | Roxanne: The Prize Pulitzer | Jacquie Kimberly |
| 1990 | Avain murhaan | Curiosity Kills | Gwen |
| 1992 | Mummikullat kuin herhiläiset | Battling for Baby | Katherine |
| 1995 | Sketch Artist II: Sokea todistaja | Sketch Artist II: Hands That See | Emmy O’Connor |
| 2012 | TalhotBlond | TalhotBlond | Amanda |
Lyhytelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1999 |  | Alien Love Triangle | Alice Connor |
| 2008 |  | The Monday Before Thanksgiving | Cece |
| 2012 |  | Got Rights? | julkisuuden henkilö |
2012:
Televisio

| Vuosi | Suomenkielinen nimi | Alkuperäinen nimi | Jakson nimi / jaksojen määrä | Rooli |
| --- | --- | --- | --- | --- |
| 1984 | As the World Turns | As the World Turns | "Episode #1.5000" | Bunny |
| 1985 | Code Name: Foxfire | Code Name: Foxfire | "Slay It Again, Sam" | lentomatkustaja |
| 1985–1986 | IQ | Misfits of Science | 16 jaksoa | Gloria Dinallo |
| 1986 | Lemmenlaiva | The Love Boat | "Dare Devil/Picture Me As a Spy/Sleeper" | Carol |
| 1986 | Murhasta tuli totta | Murder, She Wrote | 2 jaksoa | Carol Bannister |
| 1986 | Sylvan in Paradise | Sylvan in Paradise | "Pilot" | Lucy Apple |
| 1987–1989 | Perhe on paras | Family Ties | 21 jaksoa | Lauren Miller |
| 1989 | Kunnes jälleen tapaamme | Till We Meet Again | 2-osainen minisarja | Marie-Frederique "Freddy" de Lancel |
| 1991 | Morton & Hayes | Morton & Hayes | "Oafs Overboard" | prinsessa Lucy "Lucille" |
| 1992 | Dream On | Dream On | "Come and Knock on Our Door..." | Alisha |
| 1993 | The Trouble with Larry | The Trouble with Larry | 7 jaksoa | Gabriella Easden |
| 1994 | Seinfeld | Seinfeld | "The Wife" | Meryl |
| 1994–2004 | Frendit | Friends | 236 jaksoa | Monica Geller |
| 1995 | The Larry Sanders Show | The Larry Sanders Show | "Larry's Big Idea" | Courteney Cox |
| 1995 | Saturday Night Live | Saturday Night Live | "Courteney Cox/Dave Matthews Band" | oma itsensä |
| 1999 | Happily Ever After: Fairy Tales for Every Child | Happily Ever After: Fairy Tales for Every Child | "The Three Little Pigs" | Emerald Salt Pork (ääni) |
| 2000 | WCW Monday Nitro | WCW Monday Nitro | "Episode #1.241" | Courteney Cox Arquette |
| 2007–2008 | Dirt | Dirt | 20 jaksoa | Lucy Spiller |
| 2009 | Tuho-osasto | Scrubs | 3 jaksoa | tohtori Taylor Maddox |
| 2009 | Web Therapy | Web Therapy | 3 jaksoa | Serena Duvall |
| 2009– 2015 | Puumanainen | Cougar Town | 102 jaksoa | Jules Cobb |
| 2011 | Web Therapy | Web Therapy | "Psychic Analysis" | Serena Duvall |
| 2011 | Rakkauden anatomia | Private Practice | "Step One" | potilas |
| 2013 | Ryhmäterapian tarpeessa | Go On | "Matchup Problems" | Talia |